
	REPUBLIKA HRVATSKA

	KRAPINSKO – ZAGORSKA ŽUPANIJA

	GRAD PREGRADA

	GRADONAČELNIK


			
KLASA: 240-02/26-01/03 
URBROJ: 2140-5-02-26-1
Pregrada, 9.11.2026.

Na temelju članka 11. Zakona o pravu na pristup informacijama („Narodne novine“, br. 25/13, 85/15 i 69/22), članka 17. stavka 1. podstavka 1. Zakona o sustavu civilne zaštite („Narodne novine“, br. 82/15, 118/18, 31/20, 20/21 i 114/22), članaka 48. i 54. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihova donošenja („Narodne novine“, br. 66/21) i točaka V. i VI. Kodeksa savjetovanja sa zainteresiranom javnošću u postupcima donošenja općih akata Grada Pregrade („Službeni glasnik Krapinsko-zagorske županije“, br. 32/14), Grad Pregrada pokreće savjetovanje sa zainteresiranom javnošću u postupku donošenja Analize stanja sustava civilne zaštite na području grada Pregrade za 2026. godinu.

J A V N I P O Z I V
za savjetovanje sa zainteresiranom javnošću u postupku donošenja
Analize stanja sustava civilne zaštite na području grada Pregrade za 2026. godinu

Člankom 17. stavkom 1. podstavkom 1. Zakona o sustavu civilne zaštite propisano je da predstavničko tijelo, u postupku donošenja proračuna, razmatra i usvaja godišnju analizu stanja sustava civilne zaštite i godišnji plan razvoja sustava civilne zaštite s financijskim učincima za trogodišnje razdoblje.

Sukladno članku 48. Pravilnika, godišnjom analizom prati se provedba ciljeva iz Smjernica za organizaciju i razvoj sustava civilne zaštite, utvrđuje stanje sustava, preispituju prioriteti, ocjenjuje doprinos nositelja i sudionika u provedbi mjera i aktivnosti te analizira financiranje i provedba aktivnosti važnih za daljnji razvoj sustava civilne zaštite.

Savjetovanje sa zainteresiranom javnošću provodi se radi prikupljanja mišljenja, prijedloga i primjedbi na Nacrt prijedloga Analize, kao i pravodobnog uočavanja mogućih nedostataka prije njezina upućivanja Gradskom vijeću Grada Pregrade na razmatranje i usvajanje. Člankom 54. Pravilnika propisana je obveza uključivanja javnosti u postupak donošenja planskih dokumenata u civilnoj zaštiti. 
Svoje prijedloge i mišljenja možete dostaviti na popunjenom obrascu koji se daje u prilogu ovom Javnom pozivu na u njemu navedenu e-mail adresu: grad@pregrada.hr ili na adresu Grad Pregrada, Upravni odjel za opće poslove i društvene djelatnosti, Josipa Karla Tuškana 2, Pregrada.

Javno savjetovanje traje od 9. studenoga 2026. i biti će otvoreno do 9. prosinca 2026. godine.

Nacrt prijedloga Analize stanja sustava civilne zaštite na području grada Pregrade za 2026. godinu daje se u prilogu Poziva.

Po provedenom savjetovanju izradit će se i objaviti Izvješće o provedenom savjetovanju.

Svi u roku pristigli prijedlozi razmotrit će se, a oni prihvaćeni, ukomponirati u konačni prijedlog Odluke koji će se proslijediti Gradskom vijeću Grada Pregrade na donošenje.

 
GRADONAČELNIK 

Goran Vukmanić, v. r.  

